Ego Gauterius, Dei gratia Eduorum episcopus, notum facio tam futuris quam presentibus quod Wiardus, vicecomes Tornodori, dedit et concessit Deo et ecclesię Fonteneti in elemosinam octo sextarios bladii, medietatem frumenti et medietatem avenę, et X sol. quos fratres de Fonteneto ei annuatim debebant in grangia quę Estormer dicitur de territorio Noville Montis, unde de beneficio ejusdem ecclesię LV libras habuit, ea videlicet conditione quod si quisquam inde jam dictis fratribus calumpniam vel querelam aliquam movere temptaverit, ipse eis per omnia legitimam garantiam portabit. Hujus rei testes sunt: Willelmus, prior de Fonteneto, frater Philippus, frater Bernardus de Grinione, frater Umbertus cellerarius, Odo, archipresbiter Tullionis, Tecelinus archipresbiter Frollesii, Odo dominus de Junai, Rainaudus frater ejus, Andreas de Cortange, Walterius Noville. Hoc totum laudavit Estibiera uxor ejusdem Wiardi, propter quod vaccam unam habuit, filii quoque et filię eorum videlicet Rainaudus, Johannes, Willelmus, Gertrudis et Regina. Hujus laudationis testes sunt tres monachi de Fonten., videlicet Andreas, Umbertus, Hugo, Walterius de Novilla et uxor ejus. Ut autem hoc ratum et inviolabile perseveret presentem cartam prece ejusdem Wiardi sigilli nostri appensione munire curavimus. Actum anno incarnationis Domini millesimo centesimo nonagesimo.